★ इस समस्त शरीर को, सम्पूर्ण जीव कोशों को, महाशक्ति की प्राण प्रक्रिया सम्भाले हुए है | उस प्रक्रिया के दो ध्रुव, दो खण्ड हैं | एक को चय प्रक्रिया एनाबॉलिक एक्शन तथा दूसरे को अपचय प्रक्रिया ( केटाबॉलिक एक्शन ) कहते हैं । इसी को दार्शनिक भाषा में शिव एवं शक्ति भी कहा जाता है । शिव क्षेत्र सहस्रार तथा शक्ति क्षेत्र मूलाधार कहा गया है। इन्हें परस्पर जोड़ने वाली, परिभ्रमण शील शक्ति का नाम कुण्डलिनी है ।